Σιγκέρου Μιγιαμότο

Ο Σιγκέρου Μιγιαμότο (, 16 Νοεμβρίου 1952) είναι Ιάπωνας σχεδιαστής βιντεοπαιχνιδιών. Στις δημιουργίες του συμπεριλαμβάνονται τα επιτυχημένα παιχνίδια Mario, Donkey Kong, The Legend of Zelda, Star Fox, Wave Race, Nintendogs και F-Zero.

 Πρώιμα χρόνια 

Ο Μιγιαμότο γεννήθηκε στις 16 Νοεμβρίου του 1952 στο χωριό Σόνομπε του Κιότο. Έχει ένα μεγαλύτερο αδερφό. Οι γονείς του, Ιιτζάκε Μιγιαμότο και Χινάκο Αρούχα, είχαν "ταπεινά μέσα" και ο πατέρας του του έμαθε την αγγλική γλώσσα.

Από μικρή ηλικία, είχε ταλέντο στο να ζωγραφίζει σκίτσα και του άρεσε να εξερευνά τα φυσικά τοπία γύρω από το σπίτι του. Κάποτε είχε ανακαλύψει μια σπηλιά και, μετά από μέρες δισταγμού, μπήκε μέσα. Αυτές οι εξορμήσεις του στην εξοχή του Κιότο ενέμπνευσαν την μετέπειτα δουλειά του, κυρίως το The Legend of Zelda. Επίσης, ο εχθρός του Mario, Chain Chomp, είναι εμπνευσμένος από μια επίθεση που είχε δεχτεί ο Μιγιαμότο, όταν ήταν μικρός, από ένα σκύλο που ήταν δεμένος με αλυσίδα.

To 1970, ο Μιγιαμότο γράφτηκε στο Kanazawa College of Art, απ' όπου αποφοίτησε 5 χρόνια αργότερα.

Αγαπούσε τα manga και αρχικά ήλπιζε να κάνει καριέρα ως επαγγελματίας καλλιτέχνης manga, πριν ασχοληθεί με τα βιντεοπαιχνίδια.

 Καριέρα 

 1977–1984: Ξεκίνημα με τα arcades και το Donkey Kong 
Το 1977, με πτυχίο στον τομέα του βιομηχανικού σχεδιασμού, συναντήθηκε με τον Χιρόσι Γιαμαούτσι, φίλο του πατέρα του και πρόεδρο της Nintendo, η οποία τότε έφτιαχνε το παιχνίδι καρτών Hanafuda. Στην ηλικία των 24 ετών προσελήφθη στην εταιρεία, όπου η πρώτη του δουλειά ήταν να σχεδιάσει το εξωτερικό περίβλημα για το παιχνίδι οδήγησης Color TV Racing 112, το οποίο κυκλοφόρησε το 1978.

Το 1979 σχεδίασε τα περιβλήματα των arcade παιχνιδιών Sheriff και Radar Scope.

Το 1980, θυγατρική της Nintendo, Nintendo of America, έψαχνε ένα παιχνίδι που θα την καθιέρωνε στην αγορά των arcade παιχνιδιών. Ο πρόεδρος Μινόρου Αρακάουα πήρε την πρωτοβουλία να βγάλει στην αγορά μεγάλο αριθμό κομματιών του παιχνιδιού Radar Scope. Τελικά, το παιχνίδι ήταν μεγάλη εμπορική αποτυχία και ο πρόεδρος της Nintendo, Χιρόσι Γιαμαούτσι, ανέθεσε στον Μιγιαμότο τη δημιουργία ενός παιχνιδιού που θα μπορούσε να αξιοποιήσει τα μηχανήματα arcade του Radar Scope.

Το 1981, σε συνεργασία με τους μηχανικούς της Nintendo στην Ιαπωνία και αφού συνέθεσε τη μουσική σε ένα ηλεκτρονικό πληκτρολόγιο, ο Μιγιαμότο εργάστηκε στο Donkey Kong, το οποίο σημείωσε τεράστια επιτυχία. Στο παιχνίδι έκαναν την εμφάνισή τους τρεις χαρακτήρες τους οποίους δημιούργησε ο ίδιος, που πλέον έχουν καθιερωθεί ως σύμβολα της ποπ κουλτούρας: ο Donkey Kong και ο Mario (με το όνομα Jumpman). Έκτοτε, ο Mario έχει εμφανιστεί σε περισσότερα από 200 παιχνίδια.

 1985–1989 

 1990–2000 
Το 1995 εργάστηκε στα Pokémon Red και Blue, όπου ο πρωταγωνιστής έχει το προεπιλεγμένο όνομα Σιγκέρου.

 2000–2011 

 2011–παρόν 

 Επιρροή και βραβεία 
To 1998, o Μιγιαμότο έγινε ο πρώτος προγραμματιστής βιντεοπαιχνιδιών που συμπεριλήφθηκε στο Hall of Fame της Αμερικανικής Ακαδημίας Διαδραστικών Τεχνών και Επιστημών.

Το 2005 απέκτησε το δικό του αστέρι στο Walk of Game, στην κατηγορία Επίτευγμα Ζωής.

Το Μάρτιο του 2006 του απονεμήθηκε ο τίτλος του Ιππότη (Chevalier) από τη γαλλική Ακαδημία των Τεχνών και των Γραμμάτων (Ordre des Arts et des Lettres) για το σημαντικό του πολιτιστικό επίτευγμα.

Στις 28 Νοεμβρίου του 2006 η ιαπωνική έκδοση του περιοδικού Time τον συμπεριέλαβε στο άρθρο "60 Χρόνια Ασιατών Ηρώων".

Συμπεριλήφθηκε ακόμη και στη λίστα του αμερικάνικου Time με τους 100 Πιο Σημαντικούς Ανθρώπους του 2007.

To 2012 τιμήθηκε με το Βραβείο Πρίγκιπας της Αστούριας.

Το 2019, η ιαπωνική κυβέρνηση του απένειμε την τιμητική διάκριση Άνθρωπος Πολιτιστικής Αξίας, βραβείο που απονέμεται μόνο σε δημιουργούς τεχνών και επιστημών.

Ο Μιγιαμότο πολλές φορές αποκαλείται ως "υψηλότητα της Nintendo", "ιδιοφυία" και "πατέρας των βιντεοπαιχνιδιών", ωστόσο χαρακτηρίζεται από μεγάλη ταπεινότητα.

 Προσωπική ζωή 
Ο Μιγιαμότο είναι νυμφευμένος με την Γιάσουκο και μαζί απέκτησαν δύο παιδιά. Στον ελεύθερο χρόνο του δεν παίζει βιντεοπαιχνίδια, αλλά προτιμά να ασχολείται με τη μουσική παίζοντας κιθάρα, μαντολίνο και μπάντζο.

Του αρέσει να αναδιατάσσει τα έπιπλα στο σπίτι του, ακόμη και αργά τη νύχτα. Επίσης, έχει αναφέρει ότι είναι χόμπι του να μαντεύτει τις διαστάσεις των αντικειμένων, μετά να τσεκάρει αν είχε δίκιο, και κουβαλάει πάντα μαζί του ένα μέτρο. Τον Δεκέμβριο του 2016, έδειξε αυτό το χόμπι στην εκπομπή The Tonight Show Starring Jimmy Fallon, όπου επίσης έπαιξε το μουσικό θέμα του Super Mario Bros. με κιθάρα, μαζί με την μπάντα της εκπομπής, The Roots.

 Εργογραφία 
ΈτοςΤίτλοςΙδιότητα1979SheriffΚαλλιτέχνης1980Space FirebirdΚαλλιτέχνης1981Donkey KongΣκηνοθέτης, σχεδιαστής1981Sky SkipperΣχεδιαστής1982Donkey Kong Jr.Σκηνοθέτης, σχεδιαστής1982Popeye Σκηνοθέτης, σχεδιαστής1983Mario Bros.Σκηνοθέτης, σχεδιαστής1983Donkey Kong 3Σκηνοθέτης, σχεδιαστής1983BaseballΣχεδιαστής1984TennisΣχεδιαστής1984GolfΣχεδιαστής1984Devil WorldΣκηνοθέτης, σχεδιαστής, παραγωγός1984ExcitebikeΣκηνοθέτης, σχεδιαστής, παραγωγός1984Hogan's AlleyΣκηνοθέτης, σχεδιαστής1984Wild GunmanΣκηνοθέτης, σχεδιαστής1984Duck HuntΣκηνοθέτης, σχεδιαστής1985Kung FuΣκηνοθέτης, σχεδιαστής1985Super Mario Bros.Σκηνοθέτης, σχεδιαστής, παραγωγός1986The Legend of ZeldaΣκηνοθέτης, σχεδιαστής, παραγωγός1986Super Mario Bros.: The Lost LevelsΣκηνοθέτης, παραγωγός1987Zelda II: The Adventure of LinkΠαραγωγός1987Super Mario Bros. 2Σχεδιαστής, παραγωγός1988Super Mario Bros. 3Σκηνοθέτης, σχεδιαστής, παραγωγός1990Super Mario WorldΠαραγωγός1990F-ZeroΠαραγωγός1991The Legend of Zelda: A Link to the PastΠαραγωγός1993Star FoxΠαραγωγός1995BS Zelda no DensetsuΣχεδιαστής1996Pokémon Red and BlueΠαραγωγός1996Super Mario 64Σκηνοθέτης, παραγωγός1996Wave Race 64Παραγωγός1997Star Fox 64Παραγωγός1998The Legend of Zelda: Ocarina of TimeΠαραγωγός1999Pokémon SnapΠαραγωγός2000Paper MarioΠαραγωγός2000The Legend of Zelda: Majora's MaskΠαραγωγός, επιβλέπων2001Luigi's MansionΠαραγωγός, πρωτότυπη ιδέα2001PikminΠαραγωγός, πρωτότυπη ιδέα2002Metroid PrimeΠαραγωγός2005NintendogsΓενικός παραγωγός, πρωτότυπη ιδέα2006The Legend of Zelda: Twilight PrincessΠαραγωγός2006Wii SportsΓενικός παραγωγός2007Super Mario GalaxyΠαραγωγός, κόνσεπτ σχεδιασμού παιχνιδιού2007Wii FitΣχεδιαστής, γενικός παραγωγός2011Steel DiverΣχεδιαστής, γενικός παραγωγός2015SplatoonΓενικός παραγωγός2015Super Mario MakerΓενικός παραγωγός, πρωτότυπη ιδέα2016Star Fox ZeroΕπόπτης σκηνοθέτης, παραγωγός2016Super Mario RunΣκηνοθέτης, παραγωγός2017The Legend of Zelda: Breath of the WildΓενικός παραγωγός2021Super Nintendo WorldΔημιουργικός σκηνοθέτης, σχεδιαστής2023The Super Mario Bros. MovieΠαραγωγός

 Παραπομπές 

 Εξωτερικοί σύνδεσμοι 

 Σιγκέρου Μιγιαμότο στο MobyGames
 Σιγκέρου Μιγιαμότο στο IMDb

Κατηγορία:Ιάπωνες παραγωγοί βιντεοπαιχνιδιών
Κατηγορία:Ιάπωνες σχεδιαστές βιντεοπαιχνιδιών
Κατηγορία:Ιάπωνες σκηνοθέτες βιντεοπαιχνιδιών
Κατηγορία:Νικητές Golden Joystick Award
Κατηγορία:Βραβευμένοι με BAFTA
Κατηγορία:Ιππότες του Τάγματος των Τεχνών και των Γραμμάτων
Κατηγορία:Donkey Kong
Κατηγορία:Mario
Κατηγορία:Nintendo
Κατηγορία:The Legend of Zelda